Na temelju članka 48. Statuta Općine Ivanska (Službeni vjesnik , 01/13 i 11/13) općinski načelnik donosi

**ODLUKU**

**o sufinanciranju premije osiguranja usjeva**

**na području Općine Ivanska u 2014. godini**

Članak 1.

Općina Ivanska će u 2014. godini poljoprivrednicima na svom području sufinancirati premiju osiguranja usjeva i nasada od elementarnih nepogoda - tuča i mraz u iznosu 25% premije osiguranja. Maksimalan iznos koji se može isplatiti jednom osiguraniku iznosi 500,00 kuna.

Članak 2.

Sredstva za sufinanciranje osiguravaju se u proračunu općine Ivanska za 2014. godinu, konto 35231 – Subvencije poljoprivrednicima –osiguranje usjeva.

Članak 3.

Sredstva sufinanciranja u 2014. godini doznačit će se osiguravajućim društvima s kojima će se sklopiti ugovor za 2014. godinu na temelju ispostavljenih faktura te priloženih primjeraka polica osiguranja na kojima je vidljivo istaknut ukupan iznos premije osiguranja te udjeli plaćanja Općine Ivanska odnosno osiguranika.

Članak 4.

Pravo na subvenciju imaju ona poljoprivredna gospodarstva koja su upisana u Upisnik poljoprivrednih gospodarstava, imaju prebivalište na području Općine Ivanska, kojima se poljoprivredne površine koje osiguravaju nalaze na području Općine Ivanska i koja su podmirila obveze prema Općini Ivanska i komunalnom poduzeću "Ivankom j.d.o.o."

Članak 5.

Ovu odluku provodi Jedinstveni upravni odjel Općine Ivanska.

Članak 6.

Ova odluka stupa na snagu danom objave u Službenom vjesniku.

**BJELOVARSKO-BILOGORSKA ŽUPANIJA**

**OPĆINA IVANSKA**

**OPĆINSKI NAČELNIK**

KLASA: 402-07/14-01/03

URBROJ:2110/02-02-14-1

Ivanska, 10. lipnja 2014.

OPĆINSKI NAČELNIK

mr.sc. Josip Bartolčić, dipl.ing., v.r.